Gepubliseer op 20 Julie 2018
Die projek dra Jesus se liefde na Helderberg Hospitaal deur uitreike elke tweede Saterdag. Pasiënte, dokters, verpleegpersoneel, nuwe mammas in die kraamsaal en ook die kinders in die kindersale word met koekies, koeldrank en die evangelie bedien.
Die nuwe mammas het tydens Kersfees geskenkpakke met weggooi-doeke, babaklere , seep, room, waslappie en sepie en ook 'n paar kombersies ontvang. Bybels word ook uitgedeel en almal is altyd baie dankbaar daarvoor.
Die projek reël ook spesiale uitreike bv die ' Toy run', waar aan al die kinders in die sale en ook by ongevalle , sagte speelgoed uitgedeel word. Dit is ook alles skenkings wat ons ontvang het van lidmate.
Voor en na afloop van elke uitreik maak ons 'n kringetjie , waar ons vir die Here vra om elkeen styf vas te hou, te beskerm (pasiënte en ook vir ons, en dat die Heilige Gees regtig met elkeen is om Sy hande en voete te wees, om ons te lei om bruikbaar vir Hom te wees. Ook dat Hy die saad wat ons gesaai het, op vrugbare grond sal laat val en dit sal water gee.
Die ywerige span het die afgelope jaar 6540 mense by Helderberg Hospitaal bereik deur 32 toegewyde vrywilligers.